पी.एन.बी. घोटाले के उजागर होने के बाद शेयर बाजार में गीतांजलि के शेयर में लगातार गिरावट देखी जा रही है। इस साल की शुरूआत में जब घोटाला बाहर नहीं आया था तो गीतांजलि जेम्स के शेयर का भाव 62 रुपए के ऊपर था लेकिन अब भाव घटकर 3 रुपए तक आ गया है। शेयर का भाव घटने की वजह से अब कंपनी का बाजार मूल्य घटकर सिर्फ 36 करोड़ रुपए रह गया है जबकि घोटाला बाहर आने से पहले इसका बाजार मूल्य 720 करोड़ रुपए से ऊपर होता था।